DMX

Ерл Сајмонс (англ. ''Earl Simmons''; 18 декември 1970 - 9 април 2021), професионално познат како DMX (транскрипција: Ди-ем-екс) ― американски рапер и глумец. Се смета за влијателна фигура во хип-хопот во доцните 1990-ти и раните 2000-ти, а неговата музика се карактеризира со „агресивен“ стил на рапување и со лирска содржина која варира од хардкор-тематика до молитви.
1 Живот и кариера
Ерл Сајмонс е роден на 18 декември 1970 година во Маунт Вернон, Њујорк.
Како дете, Сајмонс бил подложен на физичко насилство од страна на неговата мајка и му била дијагностицирана бронхијална астма. Тој бил Јеховин сведок. На десетгодишна возраст, поради насилството од мајка му бил испратен во групен дом. На петнаесетгодишна возраст се вратил во Јонкерс и спиел во празни канти за складирање и се спријателувал со кучиња-скитници. Шворц, ограбил неколку студенти за да си најде храна и облека, како и кожна јакна и ремен за неговото милениче куче. Почнал да краде автомобили.
DMX започнал со рапување во раните 1990-ти. По неуспешниот период додека бил под капа на Columbia Records, потпишал со Ruff Ryders Entertainment (заедничко вложување на Def Jam Recordings) и го издал неговиот прв студиски албум ''It's Dark и Hell Is Hot'' (1998). Албумот бил добро прифатен од критиката и од публиката, а го исфрлил синглот „Ruff Ryders Anthem“ кој се пласирал во топ-40 на ''Billboard'' Hot 100. Ова бил прв од петте негови албуми кои последователно дебитирале на врвот на ''Билборд'' 200, а DMX станал прв изведувач во историјата на топ-листата со таков подвиг. Следувале албумите: ''Flesh of My Flesh, Blood of My Blood'' (1999) и „... ...“ (1999), кој станал негово најпродавано издание и бил поддржан од неговиот втор топ-40 сингл, „Party Up (Up in Here)“. По четвртиот албум, ''The Great Depression'' (2001) го издал и петтиот албум, ''Grand Champ'' (2003), чиј водечки сингл бил „Where the Hood At?“, а ја содржел и бонус-песната „X Gon Give It to Ya“. Иако неговите следните изданија биле послабо прифатени од критиката и публиката, до 2021 година, DMX продал преку 75 милиони музички записи.
DMX глумел во филмовите: ''Стомак'' (1998), заедно со Нас; ''Ромео мора да умре'' (2000) и ''Од лулка до гроб'' (2003), заедно со Џет Ли; ''Излезни рани'' (2001) и ''Над законот'' (2019), заедно со Стивен Сигал; и ''Последниот час'' (2008), заедно со Мајкл Медсен. Во 2006 година, глумел во реалити телевизиската серија ''DMX: Soul of a Man'', која првенствено била емитувана на кабелската телевизиска мрежа БЕТ. Во 2003 година објавил книга со мемоари под наслов ''Е.А.Р.Л.: Автобиографијата на''''DMX''.
На 2 април 2021 година, Сајмонс бил пренесен во болница каде што било пријавено дека е во критична состојба по срцевиот удар во неговиот дом, најверојатно како резултат на предозирање со дрога. Следниот ден, неговиот адвокат Мареј Ричман потврдил дека Сајмонс е на апарати за одржување во живот.
Утрото на 9 април 2021 година, на Сајмонс му откажале повеќе основни органи, односно неговиот црн дроб, бубрези и бели дробови, и набргу потоа бил прогласен за мртов. Официјална причина за смртта на Сајмонс била срцев удар.
2 Дискографија
; Студиски албуми
*''It's Dark and Hell Is Hot'' (1998)
*''Flesh of My Flesh, Blood of My Blood'' (1998)
*''... And Then There Was X'' (1999)
*''The Great Depression'' (2001)
*''Grand Champ'' (2003)
*''Year of the Dog... Again'' (2006)
*''Undisputed'' (2012)
*''Exodus'' (2021)